Договор 
за изпълнение на обществена поръчка

Днес, 30.08.2019 г., в гр.Перник  на основание чл. 187 от ЗОП между: 
     МБАЛ "Рахила Ангелова” АД, с адрес: гр.Перник, ул.»Брезник» № 2,  тел/ факс : 076/601360, с ЕИК: 113513858, представлявано от Д-р Анатоли Верчов Митов – Изпълнителен директор, наричано по-нататък в договора Възложител, от една страна,	

наричано по-долу „ВЪЗЛОЖИТЕЛ“, от една страна, 	
И
„Томбоу България”  ООД със седалище и адрес на управление: гр.София, бул. „Княз Александър Дондуков” № 11, тел.024920000, факс:029805873, еmail: info@tombou.bg ЕИК:040336507 , представлявано от Манол Панайотов Курдаланов-Управител	
	
определен за изпълнител след проведена процедура по публично състезание  за възлагане на обществена	
	
наричано по-долу за краткост „ИЗПЪЛНИТЕЛ“, от друга страна,
	
се сключи настоящият договор за възлагане на обществена поръчка по чл.178 от ЗОП, наричан по-долу за краткост „Договор“, с предмет: „Избор на оператор за отпечатване и предоставяне на ваучери за храна на служителите на МБАЛ „Рахила Ангелова”АД, град Перник”	

Страните се споразумяха за следното:
	
І. ПРЕДМЕТ НА ДОГОВОРА	
1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва осигуряване на храна по Наредба № 11 на МТСП и МЗ от 21.12.2005г. чрез ваучери за храна за персонала на МБАЛ ”Рахила Ангелова”АД, гр.Перник, в това число	
	
1.1.Изработване, отпечатване и доставяне на ваучери по заявки на Възложителя;
1.2.Осигуряване ползването на ваучерите като платежно средство в обекти на територията на гр. Перник за продажба на хранителни продукти и готови храни, които обекти са подробно описани в Приложение № 3 към настоящия договор, представляващо неразделна част от него.
	
ІІ. ЦЕНА И НАЧИН НА ПЛАЩАНЕ	
2.1. За изработване, отпечатване и доставка  на ваучерите Възложителят се задължава да заплаща на Изпълнителя възнаграждение, изчислено на база единична цена в размер на : 15% от номинала на поръчаните ваучери по Наредба № 11. без включен ДДС. 
2.2.Възложителят се задължава да заплаща номиналната стойност на заявените ваучери, според своята заявка.
2.3. Плащанията по предходната точка се извършват от Възложителя при изпращане на заявката до Изпълнителя, като дължимата сума се изчислява въз основа на направената заявка и проформа фактура.
2.4. Възложителят няма ангажименти към финансовите взаимоотношения между Изпълнителя и обектите за продажба на хранителни продукти и готови храни, в които са използвани ваучерите.
2.5. Страните приемат сумата от 72 016/ седемдесет и две хиляди и шестнадесет лева/ лева като крайна обща стойност на този договор за срока на действието му, като Възложителя не се задължава до изтичане срока на договора да поръча ваучери, които да покрият горната стойност напълно.	
2.6. Дължимата от ВЪЗЛОЖИТЕЛЯ сума се заплаща по банков път в срок от 5 дни считано от издаване на проформа фактура от Изпълнителя	
	
2.4. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:	
BIC: RZBBBGSF	
IBAN: BG88RZBB91551000571336	
БАНКА: Райфайзенбанк България.	
2.7. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т. 2.4 в срок от 5 дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.	
2.8. Договорената цена е окончателна и не подлежи на актуализация за срока на настоящия договор.	
2.7. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на т. 9.3.	
ІІІ. СРОК И МЯСТО НА ИЗПЪЛНЕНИЕ	
3.1. Договорът се сключва  за срок от 1/една/ година, считано от датата на подписването му. Ако след изтичането на срока на договора не е определен Изпълнител на обществената поръчка  със същия предмет, настоящият контракт продължава  действието си до сключване на нов договор със същия предмет в резултат на проведена процедура по реда на ЗОП.	
3.2. Мястото на изпълнение на поръчката е седалището на Възложителя, с адрес: гр. Перник, ул. „Брезник” № 2. 	
ІV. ПРАВА И ЗАДЪЛЖЕНИЯ НА СТРАНИТЕ	
4. ВЪЗЛОЖИТЕЛЯТ има право:	
4.1. Да изисква от ИЗПЪЛНИТЕЛЯ да изпълнява в срок и без отклонения съответните дейности съгласно Техническата спецификация на обществената поръчка.	
4.2. Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.	
4.3. Да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в т. 10.1 от настоящия договор.	
4.4. Да прави рекламации при установяване на некачествена работа, която не е в съответствие с техническата спецификация и с техническото предложение на ИЗПЪЛНИТЕЛЯ.	
4.5. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.
4.6. Възложителят няма задължение за минимално общо количество (в рамките на действие на договора) на заявени за доставка ваучери.
4.7.Възложителят няма задължение да приема или заплаща ваучери, които са доставени, без да е направена заявка.
4.8. Всяка отделна заявка на Възложителя следва да бъде изпълнена с еднократна доставка от страна на Изпълнителя. Ако Изпълнителят изпълни заявената доставка на части, Възложителят няма задължение да заплаща транспортни и други доставни разходи, надхвърлящи договорената стойност за една доставка.
4.9. В срок до 30 календарни дни след изтичане срока за използване на ваучери, Възложителят връща неизползвани ваучери на Изпълнителя, като Изпълнителят се задължава да ги замени с нови или да възстанови стойността им, платена от Възложителя.
4.10. Отпечатаните и доставени ваучери следва да могат да се ползват в срок до края на календарната година, през която са издадени, но не по-кратък от 30 календарни дни, считано от датата на доставянето им.
	
5. ВЪЗЛОЖИТЕЛЯТ е длъжен:	
5.1. Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор. 	
5.2. ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.	
6. ИЗПЪЛНИТЕЛЯТ има право:	
6.1. Да получи уговореното възнаграждение при условията и в сроковете, посочени в настоящия договор.	
6.2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.	
7. ИЗПЪЛНИТЕЛЯТ e длъжен:
7.1. Да отпечатва и доставя заявените от Възложителя количества ваучери в срок до 5 /пет/ дни, считано от датата на получаване на писмена заявка на факс и заплащане на номиналната стойност на заявените ваучери и възнаграждението по отпечатването им.
7.2. Да осигури ползването на ваучерите като платежно средство в обектите по Приложение № 1.
7.3. В случай, че някой от обектите по приложения списък, прекрати дейността си или по друга причина спре да признава ваучерите за платежно средство, да предложи в двуседмичен срок друг обект, който да е разположен в същия район на гр. Перник.	
7.4. Да изпълни поръчката качествено в съответствие с предложеното в офертата му, включително техническото предложение, което е неразделна част от настоящия договор. 	
7.5. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.	
	
V. ГАРАНЦИЯ ЗА ИЗПЪЛНЕНИЕ	
8.1. ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на 3 600.80/ три хиляди и шестстотин лева и 0.80/ 	
представляващи 5 /пет/ (%) от неговата обща стойност, без ДДС, за което представя Банкова гаранция за добро изпълнение в посочения по-горе размер, издадена  от Централна кооперативна банка АД.	
8.2. Гаранцията служи за удовлетворяване на Възложителя при вреди, настъпили в резултат на неизпълнение или лошо изпълнение от страна на Изпълнителя;	
8.3. ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.	
8.4. При липса на възражения по изпълнението на договора ВЪЗЛОЖИТЕЛЯТ освобождава гаранцията по т. 8.1 в срок от 30 /тридесет/ дни след приключване на изпълнението, без да дължи лихви за периода, през който средствата законно са престояли при него.	
	
8.5. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.	
VI. ПРЕДАВАНЕ И ПРИЕМАНЕ ЗА ИЗПЪЛНЕНИЕТО	
9.1. Приемането на извършената работа по т. 1 се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица. 	
9.2. Приемането на работата по настоящия договор се удостоверява с подписване от лицата по т. 9.1 на двустранен приемо- предавателен протокол.	
9.3. Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнител
	
VІІ. НЕУСТОЙКИ	
10.1. В случай на забавяне при изпълнението на работата по договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0.5 % за всеки просрочен ден, но не повече от 10 % 	
(десет процента) от стойността на забавената дейност. 	
	
10.2. Изплащането на неустойката не лишава изправната страна от правото да търси реално изпълнение и обезщетение за претърпени вреди.	
VІІІ. НЕПРЕДВИДЕНИ ОБСТОЯТЕЛСТВА	
11.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.	
11.2. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.	
11.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 15 /петнадесет/ дни от настъпването на непреодолимата сила. При неуведомяване се дължи обезщетение за настъпилите от това вреди.	
11.4. Докато трае непреодолимата сила, изпълнението на задълженията на свързаните с тях насрещни задължения се спира.	
Х. ПРЕКРАТЯВАНЕ НА ДОГОВОРА	
12.1. Настоящият договор се прекратява:	
	
12.1.1. По взаимно съгласие между страните, изразено в писмена форма;	
12.1.2. При виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;	
12.1.3. При констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;	
12.1.4. С окончателното му изпълнение;	
12.1.5. По реда на чл. 118, ал. 1 от Закона за обществените поръчки;	
12.1.6. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.	
12.2. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:	
12.2.1. забави изпълнението на някое от задълженията си по договора с повече от 15 /петнадесет/  работни дни;	
12.2.2. не отстрани в разумен срок, определен от ВЪЗЛОЖИТЕЛЯ, констатирани недостатъци;	
12.2.3. не изпълни точно някое от задълженията си по договора;	
12.2.4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;	
12.2.5. бъде обявен в несъстоятелност или когато е в производство по несъстоятелност или ликвидация.	
12.3. ВЪЗЛОЖИТЕЛЯТ може да прекрати договора едностранно с 30 /тридесет/ дневно	
предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора. 	
ХІ. ЗАКЛЮЧИТЕЛНИ РАЗПОРЕДБИ	
13. Изменение на сключен договор за обществена поръчка се допуска по изключение, при условията на чл. 116, ал. 1 от Закона за обществените поръчки.	
14. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.	
15. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.	
16. Всички спорове по този договор ще се уреждат чрез преговори между страните, а при непостигане на съгласие  –  ще се отнасят за решаване от компетентния съд в Република България.	
17. За всички неуредени в този договор въпроси се прилагат разпоредбите на Закона за обществените поръчки, Закона за задълженията и договорите и другите действащи нормативни актове.

Неразделна част от настоящия договор са:	
1. Техническата спецификация  –  приложение № 1 към настоящия договор.	
2. Ценово предложение  –  приложение № 2 към настоящия договор.	
3. Списък на търговските обекти в град Перник, с които кандидатът има сключени договори, в които ваучерите могат да се използват като валидно платежно средство –  приложение № 3 към настоящия договор.	
Настоящият договор се сключи в два еднообразни екземпляра  –  по един за всяка от страните.

	
ВЪЗЛОЖИТЕЛ:                                                                    ИЗПЪЛНИТЕЛ:	

         …………………………..                                                     ……………………………	
      Д-р Анатоли Верчов Митов                                               Манол Панайотов Курдаланов
        /Изпълнителен директор/                                                          / Управител/

Изготвил : ...............................			
/Петя Петрова-Юрисконсулт/

Съгласувал: .............................
/Йорданка Парлапанска – Гл.счетоводител/

Одобрил:………………………..
/Росица Боянова – Финансов контрольор/